KUNSTE | ATKV
Kunste, Feeste & Produksies
Die kunste en kultuur kraai koning!
Min van ons het vanoggend daaraan gedink dat ons vandag met kultuur gaan besig wees. Iemand het eenkeer gesê kultuur is alles wat ŉ mens doen om by jou omgewing aan te pas. As dit so is, is ons lojale deelnemers en medewerkers en is ons in ons alledaagse lewe besig daarmee. Die HAT (Handwoordeboek van die Afrikaanse Taal) sê dis die ganse besitting van ŉ volk.
Dit is egter nie goed genoeg as ek in isolasie kultuur beoefen nie. Daarom is daar ŉ liggaam soos die ATKV wat op ŉ georganiseerde manier te werk gaan om geleenthede en platforms te skep waar talent ontdek en ontgin kan word. En hoe doen ons dit nie! Die ATKV bied skoleprojekte, produksies, feeste, leierskapsontwikkelingprogramme en studenteprojekte aan om blootstelling aan kunste en kultuur te gee. Ons is besig om die kunste en kultuur te bevorder! Daarom is ons getrou aan ons missie om die Afrikaanse kultuur en die kunste te bewaar en uit te bou.
Waarom beloon ons uitnemendheid op die terrein van die Afrikaanse media met die Mediaveertjies en op literatuurgebied met die Woordveertjies? Omdat ons gehalte en uitnemendheid in Afrikaans wil aanmoedig en bevorder. Omdat ons wil hê dat kinders reeds van jongs af blootstelling kry aan die kosbare kultuurgoedere wat ons taal oplewer. Die ATKV is wyd genetwerk, eietyds en geloofwaardig en alles wat ons doen dra die seël van kwaliteit en kreatiwiteit. Baie dankie vir jou lojale ondersteuning. Geniet elke oomblik van elkeen van ons kunste en kultuurprojekte. Laat die kunste en kultuur koning kraai!
Hoofbestuurder: Kunste en Kultuurprojekte
Tel: 011 919 9060gerriel@atkv.org.za
Bestuurder: Feeste en Produksies
Tel: 011 919 9087nitac@atkv.org.za
Tel: 011 919 9059johane@atkv.org.za
Tel: 011 919 9016janet@atkv.org.za